
REFERAT

privind: aprobarea ajustării tarifelor practicate de către operatorul SC Eco Sud SA conform Contractului de delegare prin concesionare a gestiunii serviciului public de operare a Centrului de Management Integrat al Deșeurilor Haret, comuna Movilița inclusiv a Stației de sortare și Stației de compostare si a Stațiilor de transfer pentru deșeurile municipale și deșeurile similare Focșani, Adjud, Vidra și Gugești nr.19977/12.09.2023 

[bookmark: _Hlk210827209]    În data de 12.09.2023 a fost semnat contractul de delegare prin concesionare a gestiunii serviciului public de operare a Centrului de Management Integrat al Deșeurilor Haret, comuna Movilița inclusiv a Stației de sortare și Stației de compostare si a Stațiilor de transfer pentru deșeurile municipale și deșeurile similare Focșani, Adjud, Vidra și Gugești nr.19977, cu operatorul S.C Eco Sud SA București. Acesta operează începând cu data de 12.07.2024.                    
      Prin adresa nr. 6561/16.09.2026, înregistrată la Consiliul Județean Vrancea sub nr.201/27239/17.09.2026, operatorul S.C. Eco Sud S.A. a transmis  solicitarea de  ajustare a tarifelor practicate, cu indicele prețurilor de consum total, în valoare de 106,17% (IPC), în conformitate cu art.10 alin.(7) din Contractul de delegare nr.19977/12.09.2023, modificat, justificată potrivit Fișelor de fundamentare și a Memoriilor tehnico-economice atașate. 
       Din verificarea documentelor depuse de operator și având în vedere prevederile Ordinului A.N.R.S.C. nr.640/2022 modificat prin Ordinul A.N.R.S.C. nr.324/2025 pentru modificarea și completarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare și ale Contractului de delegare prin concesionare nr.19977/12.09.2023, rezultă următoarele:
1. Potrivit prevederilor art.57 alin.(1), lit.a) din Ordinul A.N.R.S.C. nr.640/2022 modificat prin Ordinul A.N.R.S.C. nr.324/2025, ajustarea sau modificarea tarifelor aferente activităților de salubrizare, aplicabile de la data de 1 ianuarie a anului următor, se aprobă de către consiliul județean, cel târziu la data de 10 noiembrie a anului curent, în cazul în care județul are calitatea de autoritate contractantă pentru activitățile de transfer, sortare, tratare și/sau depozitare a deșeurilor.
2. În ceea ce privește procedura de fundamentare a tarifelor,  aceasta este stabilită potrivit Ordinului A.N.R.S.C. nr.640/2022. Ca urmare a verificării documentelor transmise de Delegat, respectiv Fișele de fundamentare,  rezultă că acestea respectă întocmai modelul din Ordinul A.N.R.S.C. nr.640/2022 (DEPOZITARE: anexa 2i la Normele Metodologice; TRANSFER DEȘEURI REZIDUALE: anexa 2f la Normele Metodologice; SORTARE: anexa 2h la Normele Metodologice; COMPOSTARE: anexa 2h la Normele Metodologice; TRANSFER DEȘEURI RECICLABILE: anexa 2e la normele metodologice).
3. [bookmark: _Hlk210650019]Conform art.34 alin.(1) din  Ordinul A.N.R.S.C. nr.640/2022 modificat prin Ordinul A.N.R.S.C. nr.324/2025, tarifele se ajustează la cererea operatorilor cel mult până la nivelul rezultat din aplicarea coeficientului de indexare cu evoluția indicelui prețurilor de consum total, calculat pentru perioada cuprinsă între luna de referință corespunzătoare stabilirii sau, după caz, precedentei aprobări și luna celui mai recent indice publicat de Institutul Național de Statistică la data solicitării, fără a se modifica cantitatea, volumul sau, după caz, suprafața programată avută în vedere la fundamentarea anterioară.
4. Stabilirea lunii de referință este efectuată ținând cont de prevederile art.33 alin.(1) și alin. (1^2), lit.a) din Ordinul A.N.R.S.C. nr.640/2022 modificat prin Ordinul A.N.R.S.C. nr.324/2025, care prevede că luna de referință corespunzătoare precedentei aprobări este ultima lună până la care operatorul a fundamentat cheltuielile aferente tarifului aprobat anterior, ultima lună avută în vedere la calculul evoluției indicelui prețurilor de consum, în cazul în care tariful aprobat anterior a făcut obiectul unei proceduri de ajustare. 
Ultima lună de referință corespunzătoare precedentei aprobări până la care operatorul a fundamentat cheltuielile aferente tarifului aprobat anterior, este august 2025, tariful aprobat anterior făcând obiectul unei proceduri de ajustare.
Astfel, ajustarea s-a aprobat prin adoptarea Hotărârii Consiliului Județean nr.228/10.11.2025 și a Actului adițional nr.10/19220/30.12.2025 la Contractul de delegare nr.19977/12.09.2023.
Ca atare, aplicarea prevederilor legale menționate și ca urmare a calculelor efectuate în baza formulei prevăzută la art.34 din Ordinul A.N.R.S.C. nr.640/2022, tarifele actuale se ajustează cu indicele prețurilor de consum total comunicat de I.N.S., în valoare de 106,17% (I.P.C.),  pentru perioada august 2025 - august 2026 , după cum urmează:

I.	TARIF SORTARE a deșeurilor menajere reciclabile și a deșeurilor similare reciclabile în stația de sortare - 181,55 lei/tonă fără TVA, rezultat din:
- cheltuielile de exploatare din fundamentarea anterioară (1.800.571,87) se amendează cu IPC total în valoare de 106,17%, respectiv:1.800.571,87x106,17/100=1.911.667,15 lei/an; 
- cheltuielile financiare se mențin la valoarea de 537,00 lei/an;
- se aplică formulele pentru obținerea cheltuielilor totale, profitului și a valorii totale a prestației, , cota de dezvoltare rămânând neschimbată, respectiv:
- cheltuieli totale=1.911.667,15+537,00=1.912.204,15 lei/an;
- profit=1.912.204,15x3%=57.366,12 lei/an;
- cota de dezvoltare rămâne neschimbată=6.782,66 lei/an. 
- valoarea totală a prestației=1.912.204,15+57.366,12+6.782,66=1.976.352,94 lei/an;
- cantitatea programată se menține neschimbată în valoare de 10.886,00 tone/an;
- conform formulei, se determină noul tarif sortare, respectiv:
1.976.352,94/10.886,00=181,55 lei/tonă fără TVA.

II.	TARIF COMPOSTARE a deșeurilor biodegradabile în stația de compostare -  276,13 lei/tonă fără TVA, rezultat din:
- cheltuielile de exploatare din fundamentarea anterioară (1.279.866,83) se amendează cu IPC total în valoare de 106,17%, respectiv:1.279.866,83x106,17/100=1.358.834,61 lei/an; 
- cheltuielile financiare se mențin la valoarea de 250,50 lei/an;
- se aplică formulele pentru obținerea cheltuielilor totale, profitului și a valorii totale a prestației, cota de dezvoltare rămânând neschimbată, respectiv:
- cheltuieli totale=1.358.834,61+250,50=1.359.085,11 lei/an;
- profit=1.359.085,11x3%=40.772,55 lei/an;
- cota de dezvoltare rămâne neschimbată=3.166,57 lei/an; 
- valoarea totală a prestației=1.359.085,11+40.772,55+3.166,57=1.403.024,23;
- cantitatea programată se menține neschimbată în valoare de 5.081,00 tone/an;
- conform formulei, se determină noul tarif compostare, respectiv:
1.403.024,23/5.081,00=276,13 lei/tonă fără TVA.

III.	TARIF DEPOZITARE a deșeurilor în depozitul ecologic – 136,28 lei/tonă fără TVA, rezultat din:
- cheltuielile de exploatare din fundamentarea anterioară (5.408.344,88) se amendează cu IPC total în valoare de 106,17%, respectiv:5.408.344,88x106,17/100=5.742.039,76 lei/an; 
- cheltuielile financiare se mențin la valoarea de 2.362,50 lei/an;
- se aplică formulele pentru obținerea cheltuielilor totale, profitului și a valorii totale a prestației, cota de dezvoltare rămânând neschimbată, respectiv:
- cheltuieli totale=5.742.039,76+2.362,50=5.744.402,26;
- profit=5.744.402,26x10%=574.440,23 lei/an;
- cota de dezvoltare rămâne neschimbată=204.519,15 lei/an; 
- valoarea totală prestație=5.744.402,26+574.440,23+204.519,15=6.523.361,63 lei/an;
- cantitatea programată se menține neschimbată în valoare de 47.869,00 tone/an;
- conform formulei, se determină noul tarif depozitare, respectiv:
6.523.361,63/47.869,00=136,28 lei/tonă fără TVA. 

IV.	TARIF TRANSFER pentru deșeurile municipale cu excepția hârtiei, metalului, plasticului și sticlei din deșeurile municipale – 139,96 lei/tonă fără TVA, rezultat din:
- cheltuielile de exploatare din fundamentarea anterioară (4.324.687,85) se amendează cu IPC total în valoare de 106,17%, respectiv:4.324.687,85x106,17/100=4.591.521,09 lei/an; 
- cheltuielile financiare se mențin la valoarea de 1.804,00 lei/an;
- se aplică formulele pentru obținerea cheltuielilor totale, profitului și a valorii totale a prestației, , cota de dezvoltare rămânând neschimbată, respectiv:
- cheltuieli totale=4.591.521,09+1.804,00=4.593.325,09;
- profit=4.593.325,09x10%=459.332,51 lei/an;
- cota de dezvoltare rămâne neschimbată=63.428,57 lei/an; 
- valoarea totală prestație=4.591.521,09+459.332,51+63.428,57=5.116.086,17 lei/an;
- cantitatea programată se menține neschimbată în valoare de 36.555,00 tone/an;
- conform formulei, se determină noul tarif transfer, respectiv:
5.116.086,17/36.555,00=139,96 lei/tonă fără TVA.

V.	TARIF TRANSFER deșeuri reciclabile ST Gugești – 446,42 lei/tonă fără TVA, rezultat din:
- cheltuielile de exploatare din fundamentarea anterioară (301.107,69) se amendează cu IPC total în valoare de 106,17%, respectiv:301.107,69x106,17/100=319.686,03 lei/an; 
- cheltuielile financiare se mențin la valoarea de 46,00 lei/an;
- se aplică formulele pentru obținerea cheltuielilor totale, profitului și a valorii totale a prestației, cota de dezvoltare rămânând neschimbată, respectiv:
- cheltuieli totale=319.686,03+46,00=319.732,03 lei/an;
- profit=319.732,03x10%=31.973,20 lei/an;
- cota de dezvoltare rămâne neschimbată=61.235,86 lei/an; 
- valoarea totală prestație=319.732,03+31.973,20+61.235,86=412.941,09 lei/an;
- cantitatea programată se menține neschimbată în valoare de 925,00 tone/an;
- conform formulei, se determină noul tarif transfer, respectiv:
412.941,09/925,00=446,42 lei/tonă fără TVA.

     Obiectul proiectului de hotărâre propus pentru inițiere și aprobare va fi supus dezbaterii publice în conformitate cu Legea nr.52/2003 privind transparența decizională.
Față de cele prezentate, vă rugăm să aprobați întocmirea și prezentarea unui proiect de hotărâre privind aprobarea ajustării tarifelor practicate de către operatorul S.C. Eco Sud S.A. conform Contractului de delegare prin concesionare a gestiunii serviciului public de operare a Centrului de Management Integrat al Deșeurilor Haret, comuna Movilița inclusiv a Stației de sortare și Stației de compostare si a Stațiilor de transfer pentru deșeurile municipale și deșeurile similare Focșani, Adjud, Vidra și Gugești nr.19977/12.09.2023.

